   ڪراچي (ويب ڊيسڪ) پاڪستان جي ناليواري اداڪار عمران عباس کي ترڪي جي حڪومت طرفان خير سگالي سفير مقرر ڪيو ويو آهي. گذريل ڏينهن انسٽاگرام تي عمران عباس هڪ پوسٽ شيئر ڪندي ترڪي جو خير سگالي سفير مقرر ٿيڻ تي خوشي جو اظهار ڪيو هو. سندس چوڻ هو ته مون کي ترڪي جي حڪومت ۽ ان جي مذهبي معاملن واري وزارت ”ديانت“ خير سگالي سفير جي اعزاز سان نوازيو آهي. هن ٻڌايو ته مان هن هفتي ترڪي جي ناليوارن اداڪارن سان گڏ تنزانيا سميت ڪيترن ئي آفريقي ملڪن جو دورو ڪيو، جتي ماڻهن ۾ پاڻي، خوراڪ، تعليم ۽ زندگي جي ٻين بنيادي ضرورتن جي شين جي گڏ مسلمانن ۾ قرآن پاڪ جا تحفا به ورهايا.